ഇന്ത്യന് പാര്ലമെന്റിനും നിയമസഭകള്ക്കും നല്കപ്പെടുന്ന എല്ലാ വിവരങ്ങളും രേഖകളും അറിയാനും മനസ്സിലാക്കാനും ഓരോ പൗരനും അവകാശമുണ്ട്. വിവരാവകാശനിയമപ്രകാരം അപേക്ഷ കൊടുക്കാനും വിവരങ്ങള് അറിയുവാനും ചെയ്യേണ്ടതിങ്ങനെ. ഇന്ത്യന് പാര്ലമെന്റിനും നിയമസഭകള്ക്കും നല്കപ്പെടുന്ന എല്ലാ വിവരങ്ങളും രേഖകളും അറിയാനും മനസ്സിലാക്കാനും ഓരോ പൗരനും അവകാശമുണ്ട്. അത്തരം വിവരങ്ങള് ഒരൊറ്റ സര്ക്കാര് വകുപ്പുകളും നിഷേധിക്കാന് പാടുള്ളതല്ല.അതാണ് വളരെ വിലപ്പെട്ട വിവരാവകാശനിയമം 2005 Right To Information Act 2005. പഞ്ചായത്ത്, വില്ലേജ്,താലൂക്ക്, കോര്പ്പറേഷന്, ജില്ല പഞ്ചായത്ത്, കളക്ടറേറ്റ്, മൈനിങ് വകുപ്പ്, കൃഷിവകുപ്പ്, പോലീസ് സ്റ്റേഷന്, എസ് .പി ഓഫീസ്, ഡിജിപി കാര്യാലയം, പോസ്റ്റ് ഓഫീസ്, ഇന്കം ടാക്സ്, റെയില്വേ തുടങ്ങി എല്ലാ സംസ്ഥാന കേന്ദ്ര സര്ക്കാര് വകുപ്പുകളുമായി ബന്ധപ്പെട്ട എന്ത് വിവരവും അറിയാനുള്ള അവകാശം ജനങ്ങള്ക്കുണ്ട്. സര്ക്കാര് ആനുകൂല്യം കൈപ്പറ്റുന്ന നിരവധി സ്വകാര്യ സ്ഥാപനങ്ങളും സ്കൂളുകളും ഈ നിയമത്തിന്്റെ പരിധിയിലുണ്ട്. വിവരാവകാശനിയമം എന്നത് സ്വതന്ത്രമായി സംസാരിക്കാനും അഭിപ്രായപ്രകടനം നടത്താനുമുള്ള വ്യക്തിയുടെ അവകാശത്തിന്റെ പരോക്ഷമായ അന്തസ്സത്ത ഉള്ക്കൊണ്ട ഒരു നിയമാണെന്ന് മുംബൈ ഹൈക്കോടതി അസന്നിഗ്ദ്ധമായി വ്യക്തമാക്കിയിട്ടുണ്ട്. Right to Information RTI is an implicit and an inbuilt Right under Freedom of Speech and Expression as declared under Article 191a of the Constitution of India Bombay High Court. വിവരവകാശനിയമപ്രകാരമുള്ള അപേക്ഷകള് ഒരു വെള്ളപേപ്പറില് തെറ്റും, പഴുതുകളുമില്ലാതെ തയ്യറാക്കി, പേപ്പറിന് മുകളില് 10 രൂപയുടെ കോര്ട്ട്ഫീ സ്റ്റാമ്ബൊട്ടിച്ച് നേരിട്ടോ തപാല് വഴിയോ അതാത് ഓഫീസിലെ എസ്പിഐഒ State Public Information Officer ക്ക് സമര്പ്പിക്കുകയാണ് വേണ്ടത്. അപേക്ഷയ്ക്ക് മുകളില് വിവരാവകാ ശനിയമം 2005 വകുപ്പ് 6 1 പ്രകാരം സമര്പ്പിക്കുന്ന അപേക്ഷ എന്നെഴുതണം. അപേക്ഷ ലഭിച്ചു 30 ദിവസത്തിനകം മറുപടി നല്കണമെന്നാണ് നിയമം അനുശാസിക്കുന്നത്. 30 ദിവസത്തിന കം മറുപടി ലഭിച്ചില്ലെങ്കില് ഒന്നമത്തെ അപ്പീലും അത് കഴിഞ്ഞ് വിവരാവകാശ കമ്മീഷന് രണ്ടാമത്തെ അപ്പീലും സമര്പ്പിക്കേണ്ടതുണ്ട്. മറുപടി നല്കാതിരിക്കുന്ന അധികാരികള്ക്കെതിരെ പിഴ ചുമത്താനും വകുപ്പുതല നടപടികള്ക്കായി നിര്ദ്ദേശിക്കാനും വേണ്ടിവന്നാല് അറസ്റ്റ് ചെയ്യാനും കമ്മീഷന് അധികാരമുണ്ട്. മദ്ധ്യപ്രദേശ് വിവരാവകാശ കമ്മീഷന്, കഴിഞ്ഞ 3 വര്ഷമായി വിവരാവകാശനിയമപ്രകാരം നല്കിയ അപേക്ഷയ്ക്ക് മറുപടി നല്കാ തിരുന്ന ജില്ല CMO യെ അറസ്റ്റ് ചെയ്തു ഹാജരാക്കാന് ഇന്ഡോര് മേഖല DIG യ്ക്ക് ഇന്നലെ നിര്ദ്ദേശം നല്കി യിട്ടുണ്ട് വിവരാവകാശ അപേക്ഷ നല്കുന്നത് പഴുതില്ലാത്ത രീതിയിലാകണം. കാരണം പല വകുപ്പുകളും പൗരന് മനപ്പൂര്വ്വം രേഖകള് നല്കാതിരിക്കാന് അപേക്ഷകളിലെ പഴുതുകളും പിഴവുകളുമാണ് മാനദണ്ഡമാ ക്കുന്നത്. ആര്ടിഐ അപേക്ഷ നമ്മുടെ അറിയാനുള്ള അവകാശം മാത്രമല്ല മറിച്ച് അഴിമതി രഹിതവും സുതാര്യവുമായ ഒരു ഭരണസംവിധാനത്തിന് ഇത് അത്യന്താപേക്ഷിതവുമാണ്. പക്ഷേ പലര്ക്കും ആര്ടിഐ അപേക്ഷ നല്കാന് ഭയമാണ്. എന്നാല് സത്യത്തില് വിവരവകാശനിയമത്തെയും അപേക്ഷകളെയും ഭയക്കുന്നത് അഴിമതിക്കാരായ ഉദ്യോഗസ്ഥരും ഭരണാധികാരികളുമാണ് എന്ന് നാം ഇനിയെങ്കിലും മനസ്സിലാക്കണം. 2005 ല് വിവരാവകാശനിയമം നിലവില് വന്നശേഷം ഇന്ത്യയൊട്ടാകെ ഇതുവരെ 89 വിവരാവകാശ മനുഷ്യാ വകാശ പ്രവര്ത്തകര് കൊല്ലപ്പെട്ടിട്ടുണ്ട്. 172 പേര്ക്കെതിരേ ആക്രമണങ്ങള് നടന്നിരിക്കുന്നു. ഇതില് നിന്നും വിവരാവകാശ നിയമത്തെ ഭയപ്പെടുന്നത് ആരെന്നു വ്യക്തമല്ലേ ? വിവരാവകാശ അപേക്ഷയിലൂടെ തങ്ങളുടെ അഴിമതിയുടെ വിഴുപ്പുകള് ഒന്നൊന്നായി പുറത്തുവരുമെന്ന ഉദ്യോഗസ്ഥ അധികാരികളുടെയും രാഷ്ട്രീയക്കാരുടെയും ഭീതിയാണ് ഈ അരുംകൊലകള്ക്കും ആക്രമണങ്ങള്ക്കും പിന്നിലുള്ളതെന്നു വ്യക്തം. ഇതുവരെ ജനങ്ങള്ക്ക് ലഭ്യമല്ലാതിരുന്ന വിവരങ്ങളും രേഖകളും വിവരാവകാശനിയമം 2005 പ്രകാരം സുതാര്യമായി ജനങ്ങളിലേക്ക് പ്രവഹിക്കാന് തുടങ്ങിയതോടെ പല ഉദ്യോഗസ്ഥര്ക്കും നേതാക്കള്ക്കും ഉറക്കം നഷ്ടപ്പെട്ടിരിക്കുന്നു എന്നുതന്നെ പറയാം. ഈ നിയമപ്രകാരം നമുക്ക് നേരിട്ടുപോയി സര്ക്കാര് ഓഫീസുകളിലെ രേഖകള് പരിശോധിക്കാനും അവയുടെ പകര്പ്പെടുക്കാനും വരെ അവകാശമുണ്ടെന്നത് പലര്ക്കുമറിയില്ല. വിവരാവകാശ നിയമം ഇനിയും കൂടുതല് കര്ക്കശമാക്കേണ്ടത് അനിവാര്യമാണ്. കേരളത്തില് പല സര് ക്കാര് ഓഫീസുകളിലും നല്കപ്പെടുന്ന അപേക്ഷകളില് കൃത്യമായ മറുപടി പോലും ലഭിക്കുന്നില്ല. രേഖകള് നശിപ്പിച്ച സംഭവങ്ങളും ഉണ്ടായിട്ടുണ്ട്. മുഖ്യമന്ത്രിയുടെ ഓഫീസില് നിന്നുവരെ RTI അപേക്ഷയ്ക്ക് വ്യക്ത മായ മറുപടി ലഭിക്കാത്ത അനുഭവവുമുണ്ട്. പലപ്പോഴും വകുപ്പുകളില് നിന്ന് ലഭിക്കുന്ന മറുപടികളില് അപ്പലേറ്റ് അധികാരിയുടെ വിവരങ്ങള് രേഖപ്പെടുത്താറില്ല. ആവശ്യപ്പെടുന്ന വിവരങ്ങളും രേഖകളും നല്കാതെ ഒഴിവുകഴിവും കളവായ കാരണങ്ങളും നല്കി കമ്മീഷനെ വരെ തെറ്റിദ്ധരിപ്പിക്കുന്ന ഉദ്യോഗസ്ഥരെ ശിക്ഷിക്കാനുള്ള അധികാരം കൂടി കമ്മീഷന് ലഭ്യമായെങ്കില് മാത്രമേ വിവരാവകാശ നിയമം അതിന്്റെ യഥാര്ത്ഥ ലക്ഷ്യം അതായത് അഴിമതിരഹിത രാജ്യം എന്ന സങ്കല്പം കൈവരിക്കുകയുള്ളു. അതുപോലെതന്നെ വിവരാവകാശ കമ്മീഷണര്മാരായി നിയമിക്കപ്പെടുന്നവര് വിവരവകാശനിയമത്തെപ്പറ്റി നല്ല അറിവും പാണ്ഡിത്യവും സത്യസന്ധതയും ഉള്ളവരാകണം. നിക്ഷപക്ഷമായി തീരുമാനങ്ങള് കൈക്കൊ ള്ളാനും വേഗത്തില് നീതി നടപ്പാക്കാനും അവര്ക്ക് കഴിയണം.അപേക്ഷകനെ അനുഭാവപൂര്വ്വം പരിഗണി ക്കേണ്ടത് കമ്മീഷന്റെ കടമയും കര്ത്തവ്യവുമാണ്. ഇതോടൊപ്പം വിവരാവകാശ പ്രവര്ത്തകര്ക്ക് മതിയായ നിയമസംരക്ഷണവും സുരക്ഷയും ഉറപ്പാ ക്കേണ്ടതുണ്ട്. കേരളത്തില് ചില വിവരാവകാശ പ്രവര്ത്തകരെ ഭീഷണിപ്പെടുത്തുകയും വ്യാജക്കേസു കളില് ഉള്പ്പെടുത്തി ജയിലിലടക്കുകയും ചെയ്ത സംഭവങ്ങളും ഉണ്ടായിട്ടുണ്ട്. വിവരാവകാശ നിയമപ്രകാരം അപേക്ഷകള് സമര്പ്പിക്കുന്നതിനും അവ ഫോളോ അപ്പ് ചെയ്യുന്നതിനും മറ്റുള്ള ഉപദേശങ്ങളും നിര്ദ്ദേശങ്ങളും നല്കുന്ന ഒരു വാട്ട്സ്ആപ്പ് കൂട്ടായ്മ നിയമവീഥി നിലവിലുണ്ട്. പ്രസിദ്ധ മനുഷ്യാവകാശ പ്രവര്ത്തകനായ ശ്രീ.ജോസ് പ്രകാശ് കിടങ്ങന് എന്ന വ്യക്തിയാണ് ആ ഗ്രൂപ്പിന്റെ മുഖ്യ അഡ്മിന്. വിവരാവകാശ മനുഷ്യാവകാശവുമായി ബന്ധപ്പെട്ട് വളരെ സ്തുത്യര്ഹമായ സേവനമാണ് ഈ ഗ്രൂപ്പ് നല്കിവരുന്നത്. ഇതോടൊപ്പം വര്ഗീസ് ജോസഫ് പെരുമ്ബാവൂര്, നിലാവ് മുരളി എന്നിവരും വിവരാവകാശ നിയമപ്രകാരം ബന്ധപ്പെട്ടു പ്രവര്ത്തിക്കുന്ന നിസ്വാര്ത്ഥ വ്യക്തിത്വങ്ങളാണ്.